recursal/SuperWikiNEXT-32B huggingface dataset:
**அபிராமி** 1992 ஆம் ஆண்டு சரவணன், சுஜாதா மற்றும் கஸ்தூரி நடிப்பில் ஆர். பி. சௌத்ரி தயாரிப்பில் வெளியான தமிழ் திரைப்படம். திலிப் குமார் இயக்குனராக அறிமுகமானார். இசையமைப்பாளராக மனோரஞ்சன் அறிமுகமானார்.

கதைச்சுருக்கம்
--------------

அபிராமியின் (சுஜாதா) ஐந்து மகள்கள் தனம் (கஸ்தூரி), ராஜேஸ்வரி (அஞ்சு), மகேஸ்வரி (வினோதினி) மற்றும் இரு சிறுமிகள். பிறரிடம் அன்பாகப் பேசும் இயல்புடைய தனம் தட்டச்சராக வேலை பார்க்கிறாள்.

வேலை தேடும் இளைஞனான சரவணன் (சரவணன்) ஓர் அனாதை. தனத்தை சரவணன் ஒரு தலையாகக் காதலிக்கிறான். அவனது நண்பன் ராம்காந்துடன் (செந்தில்) ஒரு விடுதியில் தங்கியுள்ளான். ஒரு துணிக்கடையில் சரவணனுக்கு வேலை கிடைக்கிறது. தனம் வீட்டின் அருகிலுள்ள வீட்டிற்கு தன் நண்பனுடன் வாடகைக்குக் குடியேறுகிறான். அபிராமி குடும்பத்தோடு நெருங்கிப் பழகுவதால் அவர்கள் குடும்பத்தில் ஒருவனாகவே சரவணனை நினைக்கிறார்கள்.

தனத்திற்கு வேறு ஒருவருடன் திருமணம் நிச்சயிக்கப்படுவதை அறியும் சரவணன் மனமுடைந்து, தன் காதலை தனத்திடம் சொல்லாமலே வேறு வீட்டிற்கு மாறுகிறான். தனத்தின் திருமண நாளன்று விபத்தில் சிக்கும் அபிராமியிடமிருந்த திருமணத்திற்குத் தேவையான நகைகள் திருடு போகின்றன. அபிராமியை மருத்துவமனையில் சேர்க்கும் சரவணன், கைம்பெண்ணான அவனது முதலாளியின் மகள் வசந்தியிடமிருந்து (ரோகிணி) நகைகளைப் பெற்றுத் தனத்தின் திருமணத்தை நடத்தி முடிக்கிறான். மருத்துவமனைக்கு செல்லும் வழியில் அபிராமி இறந்த உண்மையைக் கூறினால் திருமணம் நின்றுபோகும் என்று அதுவரை மறைத்திருந்த செய்தியைக் கூறுகிறான். அனைவரும் அதிர்ச்சியடைந்து அழுகின்றனர்.

ஆதரவற்ற தனத்தின் நான்கு தங்கைகளுக்கு சகோதரனாக இருந்து அவர்களுக்குத் திருமணத்தை நடத்திவைக்கவும், வசந்தியைத் திருமணம் செய்யவும் முடிவெடுக்கிறான் சரவணன்.

நடிகர்கள்
---------

* சரவணன் - சரவணன்
* சுஜாதா - அபிராமி
* கஸ்தூரி - தனம்
* அஞ்சு - ராஜேஸ்வரி
* வினோதினி - மகேஸ்வரி
* ரோகிணி - வசந்தி
* கவுண்டமணி - சிங்காரம்
* செந்தில் - ராம்காந்த்
* வடிவுக்கரசி - லட்சுமி
* சி. ஆர். சரஸ்வதி
* விஜய சந்திரிகா
* சண்முகசுந்தரி
* இந்திரா தேவி
* ரா. சங்கரன்
* குமரிமுத்து - நடத்துனர்
* லூசு மோகன்
* ராஜவேலு
* எம். ஆர். கிருஷ்ணமூர்த்தி
* மாஸ்டர் ஹாஜா ஷெரிப்
* சித்ரகுப்தன்
* பயில்வான் ரங்கநாதன் - பொன்னுசாமி
* சுவாமிநாதன்
* ஓமக்குச்சி நரசிம்மன் - ஆரோக்யம்
* பசி நாராயணன்
* தயிர்வடை தேசிகன்
* கருப்பு சுப்பையா
* மார்த்தாண்டன்
* கோட்டை பெருமாள்
* பேபி பானு
* பேபி பவானி
* நளினிகாந்த்
* வி. கோபாலகிருஷ்ணன்
* கனல் கண்ணன்
* நெப்போலியன் - சிறப்புத் தோற்றம்
* சிவா - சிறப்புத் தோற்றம்
* ரமேஷ் கண்ணா - சிறப்புத் தோற்றம்
* திலிப் குமார் (இயக்குனர்) - சிறப்புத் தோற்றம்

இசை
---

படத்தின் இசையமைப்பாளர் தேவா. பாடலாசிரியர்கள் வைரமுத்து, காளிதாசன் மற்றும் திலீப் குமார் (இயக்குனர்).

| வ. எண் | பாடல் | பாடகர்(கள்) | காலநீளம் |
| --- | --- | --- | --- |
| 1 | ஆத்தாடி சின்னப்பொண்ணு | மின்மினி மற்றும் குழுவினர் | 4:12 |
| 2 | அவசரமா ரொம்ப | எஸ். பி. சைலஜா மற்றும் குழுவினர் | 4:18 |
| 3 | ஏழை வீட்டில் (பெண் குரல்) | வாணி ஜெயராம் | 4:24 |
| 4 | ஏழை வீட்டில் (ஆண் குரல்) | மனோ | 0:47 |
| 5 | கலைகளின் தாயே | மலேசியா வாசுதேவன், சக்தி சண்முகம், சித்ரா | 4:50 |
| 6 | கன்னித் தமிழோ கம்பன் கவியோ | எஸ். பி. பாலசுப்பிரமணியம் | 3:33 |
| 7 | நாம் இருக்கோம் | எஸ். பி. சைலஜா மற்றும் குழுவினர் | 2:42 |

மேற்கோள்கள்
-----------

1. ↑  "அபிராமி".
**திவான் பகதூர் சர் கோபதி நாராயணசுவாமி செட்டி** CIE (ஆங்கிலம் : **Gopathi Narayanaswamy Chetty** ; 28 செப்டம்பர் 1881 - 13 ஜூன் 1950) என்பவர் ஒரு இந்திய வணிகர், உரிமையாளர், அரசியல்வாதி, சட்டமன்ற உறுப்பினர் மற்றும் பொருளியல் அறிஞர்.

ஆரம்பகால வாழ்க்கை
-----------------

நாராயணசாமி செட்டி கோபதி பலிஜா குடும்பத்தில் பிறந்தார்.அவர் கோபதி மகாதேவா செட்டியின் மகன். அவர் மெட்ராஸில் கல்வி கற்றார். மெட்ராஸ் மாநகராட்சியின் தலைவராக தேர்ந்தெடுக்கப்பட்டார் .

பொது வாழ்க்கை
-------------

நாராயணசாமி செட்டி 1930 முதல் 1936 வரை இந்திய கவுன்சில், இந்திய இம்பீரியல் சட்டமன்ற கவுன்சில் உறுப்பினராக பணியாற்றினார். மெட்ராஸ் கார்ப்பரேஷனின் தலைவராகவும் பணியாற்றினார். அவர் இந்தியா பில் ரிசர்வ் வங்கியின் கூட்டு தேர்வு குழு உறுப்பினராக இருந்தார் மற்றும் இந்திய ரிசர்வ் வங்கி உருவாக்கத்தில் முக்கிய பங்கை அவர் வகித்தார்.

மரியாதை
-------

நாராயணசாமி செட்டி 1929 ஆம் ஆண்டில் இந்தியப் பேரரசின் ஒழுங்கின் தோழராகவும் , 1945 இல் நைட்ஸ் இளங்கலை ஆகவும் செய்யப்பட்டார்.இவரது பெயரானது சென்னையில் உள்ள ஒரு சாலையின் பகுதிக்குச் சூட்டப்பட்டது.

சான்றுகள்
---------

1. ↑  St.Martin's Press, Great Britain (2002). "Who was who: 1897-2000".
2. ↑  Olcott, H.S (1889). "The Thesophist". Thesophical Society, Adyar.
3. ↑  R. K. Seshadri (1992). *A swadeshi bank from South India: a history of the Indian Bank, 1907-1982*. Indian Bank. பக். 173. .
4. ↑  "INDIAN BANK, G N Chetty Road Branch, Chennai, Tamil Nadu, BankIFSCcode.com". *bankifsccode.com*. 2020-03-27 அன்று பார்க்கப்பட்டது.
நுழைவாயில்
விமானம்
**கத்திரிநத்தம் காளகஸ்தீஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூர் அருகே உள்ள கத்திரிநத்தம் என்னும் சிற்றூரில் அமைந்துள்ள சிவன் கோயிலாகும். இவ்வூரை சப்தரிஷிநத்தம் என்றும் அழைக்கின்றனர்.

அமைவிடம்
--------

இக்கோயில் தஞ்சாவூர்-நாகப்பட்டினம் சாலையில் புன்னைநல்லூர் மாரியம்மன் கோயிலிலிருந்து 2 கிமீ தொலைவில் அமைந்துள்ளது.

இறைவன், இறைவி
-------------

இக்கோயிலிலுள்ள மூலவர் காளகஸ்தீஸ்வரர் ஆவார். மூலவர் சன்னதியின் முன்பாக நந்தியும் பலிபீடமும் உள்ளன. அருகே பைரவர், நாவுக்கரசர் சிலைகள் உள்ளன. அருகே தனியாக ஒரு லிங்க பானம் உள்ளது. கருவறையைச் சுற்றி வெளியே அமைந்துள்ள திருச்சுற்றில் கன்னிமூலை விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, கால பைரவர், நவக்கிரகம், சனீஸ்வரன் ஆகியோருக்கான தனித்தனி சன்னதிகள் உள்ளன. கருவறை கோஷ்டத்தில் தட்சிணாமூர்த்தி, அர்த்தநாரீஸ்வரர், பிரம்மா, துர்க்கை ஆகியோர் உள்ளனர். மூலவர் சன்னதியின் இடப்புறம் அம்மன் சன்னதி உள்ளது. இங்குள்ள அம்மன் ஞானாம்பிகை ஆவார். அம்மன் சன்னதியின் கருவறை கோஷ்டத்தில் வைஷ்ணவி, பிராமணி, இந்திராணி உள்ளனர்.

குடமுழுக்கு
-----------

இக்கோயில் 30.6.1955 மற்றும் 5.6.2011இல் குடமுழுக்கு ஆனதற்கான கல்வெட்டுக்குறிப்புகள் உள்ளன.

மேற்கோள்கள்
-----------

1. ↑  "கத்தரிநத்தம் அ/மி ஸ்ரீ ஞானாம்பிகை உடனுறை அ/மி ஸ்ரீ காளஹஸ்தீஸ்வரர் சுவாமி திருக்கோயில் திருப்பணி". 2015-03-23 அன்று மூலம் பரணிடப்பட்டது. 2015-09-01 அன்று பார்க்கப்பட்டது.

வெளி இணைப்புகள்
---------------

* திருமணத்தடை நீக்கும் காளகஸ்தீஸ்வரர், மாலைமலர், 4 சூன் 2015 பரணிடப்பட்டது 2016-03-06 at the வந்தவழி இயந்திரம்
**துமிலன் செல்வகுமாரன்** (பிறப்பு: பெப்ரவரி 21, 1982) இலங்கையைப் பிறப்பிடமாகக் கொண்ட ஜெர்மனியப் பத்திரிகையாளரும், புகைப்படப்பிடிப்பாளரும், எழுத்தாளரும் ஆவார். இவர் தற்சமயம் ஜெர்மனியில் வசித்து வருகிறார்.

வாழ்க்கைச் சுருக்கம்
--------------------

துமிலன் இலங்கையின் வடபுலத்தில் அமைந்துள்ள மேலைப்புலோலியூர், பருத்தித்துறை, ஆத்தியடியைப் பிறப்பிடமாகக் கொண்டவர். மே, 1986 இல் இருந்து ஜெர்மனியில் வசித்து வருகிறார். இவர் ஆரம்பத்தில் கணினித்துறை சம்பந்தமாகக் கற்றிருந்தாலும், பத்திரிகைத்துறை மீது உள்ள ஆர்வத்தால் மீண்டும் பத்திரிகைத்துறை சம்பந்தமான மேற்படிப்பை மேற்கொண்டு ஜனவரி 2006 இல் இருந்து Schwäbisch Hall இல் இருந்து வெளிவந்து கொண்டிருக்கும் Haller Tagblatt என்ற ஜெர்மனியப் பத்திரிகையின் ஆசிரியராகக் கடமையாற்றுகிறார். இவரது ஆக்கங்களும், புகைப்படங்களும் ஜெர்மனியில் இருந்து வெளிவரும் பல பத்திரிகைகளிலும், இணையத்தளங்கிலும் இடம் பெற்றுள்ளன.

கூ-குளுக்ஸ்-கிளான்
------------------

இவர் 2012 இல், யேர்மனியில் இயங்கும் கூ-குளுக்ஸ்-கிளான் (Ku-Klux-Klan) என்ற அமைப்புடன் தொடர்புடைய இரகசிய முகவர்களை அணுகி, அவர்களுடன் தொடர்பு கொண்டு சில இரகசியத்தகவல்களைச் சேகரித்து, பத்திரிகையில் எழுதத் தொடங்கியதால் நியோநாசி என்று அழைக்கப்படும் தேசிய சோசலிய திரைமறைவு அமைப்புக்கும் (Nationalsozialistischer Untergrund (NSU)) கூ-குளுக்ஸ்-கிளான் என்ற அமைப்புக்குமான தொடர்புகளும், மறைந்திருந்த பல தகவல்களும் பொலிஸ்துறைக்குத் தெரியவந்தன. இது விடயமான பல இரகசியத்தகவல்களுடனான Geheimsache NSU என்ற நூலை இவரும் இன்னும் ஒன்பது யேர்மனிய எழுத்தாளர்களும் இணைந்து எழுதியுள்ளார்கள். இந்நூல் மே 26, 2014 இல் வெளிவந்துள்ளது.

யேர்மனிய எழுத்தாளர்களுடன் இணைந்து இவர் எழுதிய நூல்கள்
-----------------------------------------------------

* Schreddern, Spitzeln, Staatsversagen: Wie rechter Terror, Behördenkumpanei und Rassismus aus der Mitte zusammengehe 31.03.2013
* Geheimsache NSU: Zehn Morde, von Aufklärung keine Spur  - 26.05.2014

புகைப்படங்களுடன் வெளிவந்த நூல்கள்
---------------------------------

* Schwäbisch Hall - Tradition trifft Moderne, ஒக்டோபர் 8, 2009 (நூல்)
* Kindererziehung heute - ist das zu schaffen? ஜூலை, 2006 (நூல்)

புகைப்படங்களுடன் வெளிவந்த இதழ்கள்
---------------------------------

* Theaterzeitungசூன் 1, 2011 (இதழ்)
* Gut essen & trinkenஏப்ரல் 7, 2011 (இதழ்)
* Weltmarktfuehrer
[*தொடர்பிழந்த இணைப்பு*] சனவரி 22, 2011 (இதழ்)
* Campus Schwäbisch Hall பரணிடப்பட்டது 2016-03-04 at the வந்தவழி இயந்திரம், 2009 (இதழ்)
* Schwäbisch Hall - Tradition trifft Moderne, ஒக்டோபர் 8, 2009 (நூல்)
* Kindererziehung heute - ist das zu schaffen? ஜூலை, 2006 (நூல்)

வெளி இணைப்புகள்
---------------

* [*தொடர்பிழந்த இணைப்பு*]
* [*தொடர்பிழந்த இணைப்பு*]
* [*தொடர்பிழந்த இணைப்பு*]
* பரணிடப்பட்டது 2012-07-04 at the வந்தவழி இயந்திரம்
* 
* [*தொடர்பிழந்த இணைப்பு*]
* 
* [*தொடர்பிழந்த இணைப்பு*]
* [*தொடர்பிழந்த இணைப்பு*]
* Bildband über Schwäbisch Hall: "Tradition trifft Moderne"
[*தொடர்பிழந்த இணைப்பு*]
* Es bleibt ein unbehagliches Gefühl பரணிடப்பட்டது 2013-04-17 at the வந்தவழி இயந்திரம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-05-31 அன்று மூலம் பரணிடப்பட்டது. 2014-05-29 அன்று பார்க்கப்பட்டது.
2. 1 2
3. ↑
**மஸ்பேட்** (Masbate) என்பது பிலிப்பீன்சின் லூசோனின், பிகோல் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் மஸ்பேட் நகரம் ஆகும். இது 1917 ஆம் ஆண்டில் ஸ்தாபிக்கப்பட்டது. இம்மாகாணத்தில் 550 கிராமங்களும், 21 மாநகராட்சிகளும் உள்ளன. இதன் தற்போதைய மாகாண சபை ஆளுநர் *அந்தோனியோ ட். க்ஹோ* (Antonio T. Kho) ஆவார். இதன் மொத்த நிலப்பரப்பளவு 4,151.78 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக மஸ்பேட் மாகாணத்தின் சனத்தொகை 892,393 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 30ஆம் மாகாணமாகவும் சனத்தொகையின் அடிப்படையில் 29ஆம் மாகாணமாகவும் காணப்படுகின்றது. அத்துடன் இம்மாகாணத்தில் செபுவாவோ, பிலிப்பினோ ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 210 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 43ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 12 செப்டம்பர் 2016 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-10 அன்று பார்க்கப்பட்டது.CS1 maint: unfit url (link)
**துமாரியா** *(Dumaria)* இந்தியாவின் பீகார் மாநிலத்தின் கயா மாவட்டத்திலுள்ள ஒரு வட்டாரம் ஆகும். மகத் கோட்டத்தில் இவட்டாரம் உள்ளது. மாவட்டத் தலைநகரம் கயாவிலிருந்து 83 கிலோமீட்டர் மேற்கிலும், மாநிலத்தின் தலைநகரம் பாட்னாவிலிருந்து வடக்கில் 175 கிலோமீட்டர் தொலைவிலும் துமாரியா வட்டாரம் அமைந்துள்ளது. மேற்கில் அரிகர்கஞ்ச் வட்டாரம், கிழக்கில் இமாம்கஞ்ச் வட்டாரம், தெற்கில் சட்டார்பூர் வட்டாரம், வடக்கில் தியோ வட்டாரம் முதலிய வட்டாரங்கள் துமாரியாவிற்கு எல்லகளாக உள்ளன. மேலும் துமாரியா நகருக்கு அருகில் அவுரங்காபாத் நகரம், அசைனாபாத் நகரம், சேர்காட்டி நகரம், ராபிகஞ்ச் நகரம் போன்ற நகரங்கள் சூழ்ந்துள்ளன. இக்கோட்டத்தில் 11 பஞ்சாயத்துகளும் 100 கிராமங்களும் அடங்கியுள்ளன. லோன்சாக் மிகச்சிறிய கிராமம் என்றும், கோலுபார் மிகப்பெரிய கிராமமாகவும் கருதப்படுகின்றன. கடல் மட்டத்திலிருந்து 93 மீட்டர் உயரத்தில் துமாரியா அமைந்துள்ளது. மகதி மொழி உள்ளூர் மொழியாகப் பேசப்படுகிறது. இந்தி, உருது, ஆங்கிலம் போன்ற பிற மொழிகளையும் இங்குள்ளவர்கள் பேசினர். துமாரியா கோட்டத்தில் மொத்தமாக 15531 குடும்பங்களைச் சேர்ந்த 100411 நபர்கள் வசித்தனர். இந்நபர்களில் 51326 நபர்கள் ஆண்கள் மற்றும் 49085 நபர்கள் பெண்களாவர்

மேற்கோள்கள்
-----------

1. ↑  rediff. , Retrieved 14 July 2014
2. ↑  ibnlive.  பரணிடப்பட்டது 2014-04-30 at the வந்தவழி இயந்திரம், Retrieved 14 July 2014
3. ↑  newstrackindia. , Retrieved 14 July 2014
4. ↑  timesofindia.indiatimes. , Retrieved 14 July 2014
5. ↑  zeenews.india. , Retrieved 14 July 2014
.
**இராமமூர்த்தி சங்கர்** (*Ramamurti Shankar*)(பிறப்பு: ஏப்ரல் 28, 1947) என்பவர் கனெக்டிகட்டின் நியூ ஹேவனில் உள்ள யேல் பல்கலைக்கழகத்தில் ஜோசியா வில்லார்ட் கிப்ஸ் இயற்பியல் பேராசிரியராகப் பணியாற்றினார்.

கல்வி
-----

சங்கர் சென்னையில் உள்ள இந்திய தொழில்நுட்பக் கழகத்தில் மின் பொறியியலில் பி. தொழில்நுட்ப பட்டத்தினையும், பெர்கிலியில் உள்ள கலிபோர்னியா பல்கலைக்கழகத்தின் கோட்பாட்டுத் துகள் இயற்பியலில் 1974ஆம் ஆண்டு முனைவர் பட்டமும் பெற்றுள்ளார்.

தொழில்
------

சங்கரது ஆராய்ச்சி கோட்பாட்டு மின்தேக்கி பொருள் இயற்பியல் சார்ந்ததாகும். இருப்பினும் இவர் தத்துவார்த்த துகள் இயற்பியலில் முந்தைய பணிகளுக்காகவும் அறியப்பட்டார். 2009ஆம் ஆண்டில், சங்கருக்கு அமெரிக்க இயற்பியல் சங்கத்திலிருந்து ஜூலியசு எட்கர் இலிலியன்ஃபெல்ட் பரிசு வழங்கப்பட்டது. இந்த பரிசு இவரது "குவாண்டம் மின்தேக்கி பொருள்களுக்கான கள கோட்பாட்டு நுட்பங்களின் புதுமையான பயன்பாடுகள்" என்ற பங்களிப்பிற்காக வழங்கப்பட்டது. ஹார்வர்ட் சகாக்கள் சமூகத்தில் மூன்று ஆண்டுகள் ஆய்விற்குப்பின் இவர் யேல் இயற்பியல் துறையில் சேர்ந்தார். இவர் 2001-2007க்கு இடையில் துறைத் தலைவராகவும் பணியாற்றினார். இவர் அமெரிக்கக் கலை மற்றும் அறிவியல் கழகத்தின் சகா ஆவார். சுப்பிரமணியன் சந்திரசேகருக்குப் பிறகு ஹார்வர்ட் சகாக்கள் சமூகத்தில் உறுப்பினராக உள்ள இரண்டாவது இந்தியர் இவர். இவரது யூடியூப் சொற்பொழிவுகளை 20 மில்லியனுக்கும் அதிகமான மக்கள் பார்த்துள்ளனர். 2004ஆம் ஆண்டில் இவர் ஜான் ராண்டால்ஃப் ஹஃப்மேன் இயற்பியல் பேராசிரியராகவும், 2019இல் யோசையா வில்லர்டு கிப்சு இயற்பியல் பேராசிரியராகவும் நியமிக்கப்பட்டார்.

தேர்ந்தெடுக்கப்பட்ட வெளியீடுகள்
-------------------------------

* *குவாண்டம் மெக்கானிக்ஸ் கோட்பாடுகள்*, பிளீனம், 1994.
* *கணிதத்தில் அடிப்படை பயிற்சி*, பிளீனம், 1995.
* *இயற்பியலின் அடிப்படைகள்*, யேல் பிரஸ், 2014.
* *இயற்பியல் II இன் அடிப்படைகள்*, யேல் பிரஸ், 2016.
* *குவாண்டம் புலம் கோட்பாடு மற்றும் அமுக்கப்பட்ட விஷயம்: ஒரு அறிமுகம்,* கேம்பிரிட்ஜ் யுனிவர்சிட்டி பிரஸ், 2017.

மேற்கோள்கள்
-----------

1. ↑  "Ramamurti Shankar | Department of Physics". *physics.yale.edu* (ஆங்கிலம்). 2017-09-24 அன்று பார்க்கப்பட்டது.
2. ↑  "Prize Recipient". *www.aps.org* (ஆங்கிலம்). 2017-09-24 அன்று பார்க்கப்பட்டது.
3. ↑  "Books – R. Shankar Personal Page". *campuspress.yale.edu* (ஆங்கிலம்). 2017-09-24 அன்று பார்க்கப்பட்டது.
4. ↑  "Fundamentals of Physics by R. Shankar". *Yale Books UK* (ஆங்கிலம்). 2017-09-24 அன்று பார்க்கப்பட்டது.
5. ↑  "Fundamentals of Physics II | Yale University Press". *yalebooks.yale.edu*. 2017-09-24 அன்று பார்க்கப்பட்டது.
[*தொடர்பிழந்த இணைப்பு*]
6. ↑  "Quantum Field Theory and Condensed Matter by Ramamurti Shankar". *Cambridge Core* (ஆங்கிலம்). 2017-09-24 அன்று பார்க்கப்பட்டது.

வெளி இணைப்புகள்
---------------

* யேல் பல்கலைக்கழகத்தில் ராமமூர்த்தி சங்கர் வலைப்பக்கம்
* YouTube இல் இயற்பியல் விரிவுரைகளின் அடிப்படைகள்.
இந்திய மக்கள்தொகை அடர்த்தி
2011 இந்திய மக்கள் தொகை கணக்கெடுப்பின் போது தமிழ்நாடு அரசு பொதுமக்களுக்கு வழங்கிய அறிவிக்கை
**தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர்** (**Registrar General and Census Commissioner of India**), பதவியை 1961-ஆம் ஆண்டில், இந்திய மக்கள்தொகையை பத்தாண்டுகளுக்கு ஒரு கணக்கெடுப்பதற்காக உருவாக்கப்பட்டது. இந்திய மக்கள்தொகை கணக்கெடுப்பின் தலைமைப் பதிவாளர் மற்றும் ஆனையரும், இந்திய அரசின் உள்துறை அமைச்சகத்தின் கீழ் செயல்படுவார்.

1961 ஆண்டு முதல் பத்தாண்டுகளுக்கு ஒரு முறை இந்தியாவின் மக்கள்தொகை பரம்பலை, மக்கள்தொகை கணக்கெடுப்பு மற்றும் இந்திய மொழியியல் ஆய்வுடன் கணக்கெடுக்கப்படுகிறது. இந்திய ஆட்சிப் பணி அலுவலர், இந்திய மக்கள்தொகை கணக்கெடுப்பின் தலைமைப் பதிவாளராக இருப்பர்.

வரலாறு
------

பிரித்தானிய இந்தியாவில் முதல் மக்கள்தொகை கணக்கெடுப்பு, 1881 முதல் பத்தாண்டுகளுக்கு ஒரு முறை, ஒரு தற்காலிக அமைப்பால் நடத்தப்பட்டது. இந்திய விடுதலைக்குப் பின்னர் இப்பணியை மேற்கொள்ள, 1961-ஆம் ஆண்டில், முதன் முறையாக தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர் தலைமையில், இந்திய உள்துறை அமைச்சகத்தின் கீழ் தனி துறை நிறுவப்பட்டது.

பணிகள்
------

தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையரால் நியமிக்கப்படும் உள்ளூர் மக்கள்தொகை கணக்கெடுப்பு அலுவலர்கள் கிராமங்கள், பேரூராட்சிகள், நகராட்சிகள், மாநகராட்சிகள் வாரியாக மக்கள்தொகையை, குடியுரிமை (Citizenship), பெயர்,அ பாலினம், வயது, தாய் மொழி, பின்பற்றும் சமயம், எழுத்தறிவு, கல்வியறிவு, பொருளாதாரம், நகரமயமாக்கம், புலம்பெயர்ந்தோர், மாற்றுத் திறனாளிகள், தொழில் முனைவோர், வணிகம் செய்வோர், வேளாண்மை செய்வோர், விளைவிக்கப்படும் வேளாண் பயிர்கள், பட்டியல் மக்கள் - பழங்குடி மக்கள் வாரியாக கணக்கெடுக்கின்றனர். இத்துடன் தேசிய மக்கள்தொகை பதிவேட்டையும் பராமரிக்கின்றனர். இதனால் இந்தியக் குடியுரிமை பெறாதவர்களை கண்டுபிடித்து நாட்டிலிருந்து வெளியேற்ற நடவடிக்கைகள் மேற்கொள்ளப்படுகிறது.

மேலும் பிறப்பு - இறப்பு பதிவேடுகளின் அடிப்படையில், ஆண்டுதோறும் மக்கள்தொகை தேரயமாக கணக்கிடப்படுகிறது.

பின்னர் அவற்றைத் தொகுத்து ஒவ்வொரு மாவட்ட வாரியாக மக்கள்தொகை பரம்பல் குறித்தான கையேடு தயாரிக்கின்றனர். பின்னர் மாநிலங்கள் வாரியாகாவும், இறுதியாக இந்தியா அளவில் மக்கள்தொகை பரம்பலை பட்டியலிட்டு வெளியிடுகின்றனர்.

பத்தாண்டுகளுக்கு ஒரு இந்தியாவின் மக்கள்தொகையை அறிந்து அதற்கேற்ப இந்திய அரசு, மாநில அரசுகள், உள்ளாட்சி மற்றும் ஊரக வளர்ச்சி அமைப்புகளால் சமூக வளர்ச்சித் திட்டங்கள் வகுக்கப்படுகிறது.

இதனையும் காண்க
--------------

* இந்திய மக்கள் தொகை கணக்கெடுப்பு, 2011

மேற்கோள்கள்
-----------

1. ↑  "Office of the Registrar General & Census Commissioner, India".
2. ↑  Vemuri, Murali Dhar (1997). "Data Collection in Census: A Survey of Census Enumerators". in Rajan, Sebastian Irudaya. *India's Demographic Transition: A Reassessment*. M. D. Publications. பக். 111. பன்னாட்டுத் தரப்புத்தக எண்:9788175330283. .

மேலும் படிக்க
-------------

* Maheshwari, Shriram (1996). *The Census Administration Under the Raj and After*. Concept Publishing. பன்னாட்டுத் தரப்புத்தக எண்:9788170225850. .
**தலைநகரம்** 2006 ஆம் ஆண்டு சுந்தர் சி. ஜோதிமயி மற்றும் வடிவேலு நடிப்பில், சுராஜ் இயக்கத்தில், டி. இமான் இசையில் வெளியான தமிழ் திரைப்படம். இது வணிகரீதியில் வெற்றி பெற்ற திரைப்படம். இப்படம் பிரியதர்சன் இயக்கத்தில் மோகன்லால் நடிப்பில் மலையாளத்தில் வெளியான அபிமன்யுவின் மறுஆக்கம் ஆகும். இத்திரைப்படம் கன்னடத்தில் *தேவ்ரு* என்று மறுஆக்கம் செய்யப்பட்டது.

கதைச்சுருக்கம்
--------------

சென்னையில் தாதாவான காசிம் பாய் (ஜூடோ கே. கே. ரத்னம்) மற்றும் ரவுடி ரைட் என்ற சுப்ரமணியன் (சுந்தர் சி.) இருவருக்கும் நடக்கும் பிரச்னையில் ரைட்டின் நண்பன் பாலு (போஸ் வெங்கட்) கொல்லப்படுகிறான். இதனால் வன்முறையைக் கைவிட்டு ஒழுங்காக வாழ முடிவெடுக்கிறான் ரைட். அவனைக் காதலிப்பவள் திவ்யா (ஜோதிமயி). தன் ஊரிலிருந்து நடிகை திரிசாவைத் திருமணம் செய்யும் லட்சியத்தோடு சென்னை வரும் நாய் சேகர் (வடிவேலு) திவ்யாவைக் காதலிப்பதாக சொல்லி அவர்களுடன் தங்குகிறான். புதிதாக பணிமாற்றம் பெற்றுவரும் காவல் ஆய்வாளர் (பிரகாஷ் ராஜ்) திருந்தி வாழும் ரைட்டை மீண்டும் ரவுடியாக மாற்ற முயல்கிறார். ரைட் மீண்டும் ரவுடியாக மாறினானா? காசிம் பாய் - ரைட் மோதல் என்னவானது? என்பது மீதிக்கதை.

நடிகர்கள்
---------

* சுந்தர் சி. - சுப்ரமணியன் (ரைட்)
* ஜோதிமயி - திவ்யா
* வடிவேலு - நாய் சேகர்
* பிரகாஷ் ராஜ் - காவல் ஆய்வாளர்
* போஸ் வெங்கட் - பாலு
* ஜூடோ கே. கே. ரத்னம் - காசிம் பாய்
* கே. எஸ். ரவிக்குமார் - காவல் அதிகாரி
* மயில்சாமி
* மனோபாலா
* டெல்லி கணேஷ்
* சோனியா
* புவனேஸ்வரி
* சசிகுமார்
* பெசன்ட் ரவி
* இமான் அண்ணாச்சி
* விச்சு விஸ்வநாத்

பட வசூல்
--------

இப்படம் ரூ. 4 முதல் 5 கோடி வசூல் செய்தது.

வடிவேலுவின் வசனங்கள்
--------------------

இப்படத்தில் வடிவேலு பேசிய நகைச்சுவை வசனமான *த்ரிஷா இல்லன்னா திவ்யா* என்பது 2005 ஆம் ஆண்டு ஆதிக் ரவிச்சந்திரன் இயக்கத்தில் ஜி. வி. பிரகாஷ்குமார் நடிப்பில் வெளியான திரிஷா இல்லனா நயன்தாரா என்ற படத்தின் தலைப்பிற்குக் காரணமாக அமைந்தது.

வடிவேலுவின் மற்றொரு வசனமான நானும் ரவுடிதான் என்பதும் விக்னேஷ் சிவன் இயக்கத்தில் விஜய் சேதுபதி நடிப்பில் வெளியான திரைப்படத்தின் பெயராக அமைந்தது.

*ஏய்! என்னைய வச்சி காமெடி கீமடி பண்ணலயே!* என்ற வடிவேலுவின் நகைச்சுவை வசனமும் புகழ்பெற்றது.

மேற்கோள்கள்
-----------

1. ↑  "அபிமன்யுவின் மறுஆக்கம்".
2. ↑  "கன்னட மறுஆக்கம் தேவ்ரு".
3. ↑  "பட வசூல்". Archived from the original on 2007-12-08. 2019-02-21 அன்று பார்க்கப்பட்டது.CS1 maint: unfit url (link)
4. ↑  "த்ரிஷா இல்லனா நயன்தாரா".
5. ↑  "நானும் ரௌடிதான்".
6. ↑  "படத்தலைப்புகளான வடிவேலு வசனங்கள்".

வெளி இணைப்புகள்
---------------

* தலைநகரம்
*
**இந்தியத் தொலைக்காட்சி தொடர்கள்** அல்லது **இந்திய நாடகங்கள்** என்பது இந்தியாவில் தமிழ், தெலுங்கு, கன்னடம், ஹிந்தி, பெங்காலி, மலையாளம், மராத்தி, ஒரிசா, குஜராத்தி போன்ற மொழிகளில் தயாரிக்கப்படும் ஒரு பொழுதுபோக்கு அம்சம் ஆகும். பெரும்பாலான இந்தியத் தொடர்கள் குடும்ப சார்ந்த கதைக்களத்துடன் தயாரித்து ஒளிபரப்பு செய்து வருகின்றது. அதே தருணம் நகைச்சுவை, புராணம், திகில், காதல், வரலாறு போன்ற வகைகளில் தயாரிக்கப்படுகிறது.

இந்தியாவில் ஒரு தொடர் வெற்றி அடைந்தால் வேற்று மாநில மொழிகளில் அவர்களின் கலாச்சாரத்திற்கு ஏற்ப்ப தயாரிக்கும் வழக்கம் உண்டு. தற்காலத்தில் தொலைக்காட்சி நாடகத் தொடர்களை ஒளிபரப்பும்போது இலக்கு அளவீட்டுப் புள்ளியை அதிகமாகப் பெறுவதற்குத் தொலைக்காட்சி அலைவரிசைகள் விரும்புகின்றன.

வரலாறு
------

இந்தியாவின் முதல் தொடர் **ஹம் லாக்** என்ற ஹிந்தி மொழித்தொடர் ஆகும். இந்த தொடர் 1984 ஆம் ஆண்டு முதல் 1985 ஆம் ஆண்டு வரை ஒளிபரப்பானது. மற்றும் 154 அத்தியாயங்களுடன் நிறைவு பெற்றது, இது இந்திய தொலைக்காட்சியின் வரலாற்றில் மிக நீண்ட காலமாக ஒளிபரப்பான தொடர் ஆகும். இது 60 மில்லியன் பார்வையாளர்களைக் கொண்டிருந்தது என்பது குறிப்பிடத்தக்கது. இந்த தொடர் ஒவ்வொரு அத்தியாயமும் சுமார் 25 நிமிடங்கள் நீளமாக இருந்தது, கடைசி அத்தியாயம் சுமார் 55 நிமிடங்கள் ஆகும்.

மொழி வாரியாக தொடர்கள்
---------------------

### தமிழ்

* முதன்மைக் கட்டுரை: தமிழ் தொலைக்காட்சி தொடர்கள்

### ஹிந்தி

இந்தியாவில் முதல் முதலில் ஹிந்தி மொழியில் தான் **ஹம் லாக்** என்ற தொடர் 1984 ஆம் ஆண்டு காலப்பகுதியில் ஒளிபரப்பானது. அதை தொடர்ந்து என் கணவன் என் தோழன், உறவுகள் தொடர்கதை, யே ஹாய் முஹப்படீன், போன்ற பல தொடர்கள் ஸ்டார் பிளஸ், கலர்ஸ் தொலைக்காட்சி, ஜீ தொலைக்காட்சி, போன்ற அலைவரிசைகளில் ஒளிபரப்பானது. ஹிந்தி மொழி தொடர்கள் இந்தியாவை தாண்டி பாகிஸ்தான், இலங்கை, ஆசியா மற்றும் ஆபிரிக்கா நாடுகளிலும் மிகவும் பிரபலமானது.

* போர்ஸ் : என்ற தொடர் இந்தியாவில் மிக பொருள் செலவில் எடுக்கப்பட்ட முதல் தொடர் ஆகும்.

### தெலுங்கு

தெலுங்கு மொழித் தொடர்கள் ஆரம்பத்தில் தமிழ் தொடர்களை மொழி மாற்றம் செய்யப்பட்டு ஜெமினி தொலைக்காட்சி என்ற தொலைக்காட்சியில் ஒளிபரப்பானது. 2010ஆம் ஆண்டு காலப்பகுதியில் ஜீ தெலுங்கு, ஸ்டார் மா போன்ற அலைவரிசைகள் வருகைக்கு பிறகு 2010ஆம் ஆண்டு காலப்பகுதியில் தெலுங்கு தொலைக்காட்ச்சி தொடர்கள் வளர்ச்சி அடைந்தது. 

* அபிஷேகம் என்ற தொடர் செப்டம்பர் 2019 நிலவரப்படி, 3,000 க்கும் மேற்பட்ட அத்தியாயங்களைக் கொண்ட இந்திய தொலைக்காட்சியின் மிக நீண்ட காலம் ஒளிபரப்பான தொடர் ஆகும்.

மேற்கோள்கள்
-----------

1. ↑  Kohli, Vanita (14 June 2006). *The Indian Media Business*. SAGE Publications. பக். 1–. பன்னாட்டுத் தரப்புத்தக எண்:9780761934691.. பார்த்த நாள்: 1 February 2014.
2. ↑  Gokulsing, K. Moti (2004). *Soft-soaping India: The World of Indian Televised Soap Operas*. Trentham Books. பக். 32–. பன்னாட்டுத் தரப்புத்தக எண்:9781858563213.. பார்த்த நாள்: 1 February 2014.
3. ↑  Shekhar, G. C. (6 September 2018). "More Spellbinding Soap Gathas". *Outlook*. .

| * பா
* உ
* தொ
தொலைக்காட்சி நாடகத் தொடர்கள் |
| --- |
| இடம் வாரியாக | 
* அரபு உலகம்
* சீனா
* ஹாங்காங்
* இந்தியா
* ஜப்பான்
* பாக்கித்தான்
* பிலிப்பீன்சு
* தென் கொரியா
* தைவான்
* தமிழ்
* தாய்லாந்து
* துருக்கி

 |
| வகை | 
* வரலாற்று நாடகம்
* சட்ட நாடகம்
* காவல் நாடகம்
* மருத்துவ நாடகம்
* நாடகத் தொடர்
* அறிவியல் புனைவு

 |
| நாடு வாரியாக பட்டியல் | 
* தமிழ்

 |
| வடிவம் | 
* தொடர்
* குறுந்தொடர்

 |
**காசிமுஹம்மது முஹம்மது பாறூக்** (பிறப்பு: பெப்ரவரி 19, 1948) ‘பதியதளாவை பாறூக்’, ‘கலைநதி’, ‘சாலிஹாமணாளன்’ ஆகிய புனைப்பெயர்களில் எழுதிவரும் இலங்கைக் கவிஞரும், எழுத்தாளருமாவார்.

வாழ்க்கைக் குறிப்பு
-------------------

காசிமுஹம்மது, றாபியத்தும்மா தம்பதியினரின் புதல்வராக மட்டக்களப்பு, காத்தான்குடியில் பிறந்த பாறூக், காத்தான்குடி அரசினர் முஸ்லிம் கலவன் பாடசாலையில் தனது பாடசாலைக் கல்வியைப் பெற்றார். தற்போது பதியதளாவ நகரில் ஒரு வர்த்தகரான இவரின் மனைவி எஸ். ஏ. ஸாலிஹா, பிள்ளைகள்: அனீஸா, மாஹிர்

இலக்கிய ஈடுபாடு
---------------

பாறூக்கின் கன்னிக் கட்டுரை '*இஸ்லாமிய பெண்கள் ஏனையோருக்கு முன்மாதிரியாக நடக்க வேண்டும்*’ எனும் தலைப்பில் 1967ஆம் ஆண்டு தினகரனிலும், முதல் கவிதை 1970ம் ஆண்டு தினபதியிலும் பிரசுரமாயின. அதிலிருந்து இன்றுவரை தொடர்ச்சியாக 4 தசாப்தங்களுக்கு மேல் எழுதிவரும் இவர் 10க்கும் மேற்பட்ட சிறுகதைகளையும், 500க்கும் மேற்பட்ட கவிதைகளையும், 200க்கும் மேற்பட்ட கட்டுரைகள், நாடகங்கள் உட்பட ஏனைய ஆக்கங்களையும் எழுதியுள்ளார்.

பிரசுரமான ஊடகங்கள்
------------------

தினகரன், தினபதி, சிந்தாமணி, வீரகேசரி, நவமணி, மித்திரன் வாரமலர், தினக்குரல், அபியுக்தன், வாரஉரைகல், பாசமலர், உதயம், தாமரை, தடாகம், வானோசை, பிறைக்கலசம், தலைவன், அல்அறப், அல்ஜெஸீரா, முஸ்லிம் குரல், ப்ரியநிலா, மணிமலர்கள், மல்லிகை, சுஹதாக்கள். அல் ஹிறா. வாழ்வோரை வாழ்த்துவோம், சுவடு, சாளரம், வெற்றிமணி, ஸம்ஸம், பா, முக்கனி காலத்தின் குரல்கள், ஞானச் சுரங்கம், கலப்பு, சிரிப்பொலி, ஜும்ஆ, ஹஜ்ஜத் (இந்திய சஞ்சிகை)ஆகிய பத்திரிகைகள், சஞ்சிகைகளில் இவரது ஆக்கங்கள் வெளியாகியுள்ளன.

சிங்கள மொழி மூலம்
-----------------

பாறூக் சிங்கள மொழி மூலமாகவும் எழுதக் கூடியவர். இவரால் சிங்கள மொழி மூலமாக எழுதப்பட்ட சில கட்டுரைகளும், கவிதைகளும் சிங்களப் பத்திரிகைகளான தவஸ, குமுதுமலி, சரசவிய, விஸித்துற போன்றவற்றில் பிரசுரமாகியுள்ளன. இவரின் ‘ஆதரபஹன’ (அன்புவிளக்கு) எனும் தலைப்பிலான சிங்களக் கவிதைத் தொகுதி ஒன்று விரைவில் வெளிவரவுள்ளது என அறிய முடிகிறது.

இலங்கை வானொலியில்
-----------------

இலங்கை வானொலி முஸ்லிம் நிகழ்ச்சி, ஒலிமஞ்சரி, வாலிப வட்டம், இளைஞர் அரங்கு, பிஞ்சு மனம், அஹதியா நிகழ்ச்சி, கதை சொல்லும் ஒரு கிராமம் போன்ற நிகழ்ச்சிகளில் சுமார் 30க்கும் மேற்பட்ட ஆக்கங்கள் ஒலிபரப்பாகியுள்ளதுடன் வானொலிக் கவியரங்குகள் பலதில் இவர் நேரடியாக கலந்து கொண்டுமுள்ளார்.

நாடகத்துறையில்
--------------

1972ம்ஆண்டு இவரின் கதை வசனம் தயாரிப்பில் உருவான ‘சாவதோ நீதி’ என்ற சமூக நாடகம் இவரின் முதல் நாடகமாகும். இந்நாடகம் கிழக்கிலும், மலையகத்திலும் மேடையேற்றப்பட்டு வரவேற்பினைப் பெற்றது. இதைத் தொடர்ந்து இவர் சில நாடகங்களை எழுதி தமது பிரதேசத்தில் மேடையேற்றினார்.

ஊடகத்துறையில்
-------------

தினகரன், தினபதி, ஜும்ஆ போன்ற பத்திரிகைகளின் பிரதேச நிருபராக கடமையாற்றிய அனுபவம் இவருக்குண்டு.

நூல்கள்
-------

இதுவரை வெளிவரவில்லை.

விருதுகள்
---------

* ‘கலைதீபம்’ - 2006ஆம் ஆண்டு சாய்ந்த மருது தடாகம் கலை இலக்கிய வட்டத்தினால் குருநாகல் நகரமண்டபத்தில் ஒழுங்கு செய்யப்பட்ட கௌரவிப்பு விழாவின் போது வழங்கப் பட்டது.
* ‘கவிப்பரிதி’ 2007ஆம் ஆண்டு காத்தான்குடி பிரதேச செயலக பிரதேச கலாசார சாஹித்திய விழாவில் வழங்கப்பட்டது.
* 'கலாபூசணம்' 2009ஆம் இலங்கை அரசால் வழங்கப்பட்டது.

வெளி இணைப்புகள்
---------------

* நம்மவர்கள்- பாகம் 03 - புன்னியாமீன்
[*தொடர்பிழந்த இணைப்பு*]
**அய்யாசாமி தருண்** (*Ayyasamy Dharun*, திசம்பர் 31, 1996) 400 மீட்டர்கள் மற்றும் 400 மீட்டர் தடை ஓட்டப்போட்டி நிகழ்வுகளில் சிறப்புப் பயிற்சி செய்யும் இந்திய மெய்வல்லுநர். 2016 இரியோ ஒலிம்பிக்கில் ஆண்கள் 4 × 400 மீட்டர்கள் தொடரோட்டத்தில் பங்கு பெறத் தகுதிபெற்றுள்ளார்.

இளமை வாழ்க்கை
-------------

தருண் திருப்பூர் மாவட்டத்தில் அவிநாசி அருகில் உள்ள இரவுத்தம்பாளையத்தில் திசம்பர் 31, 1996இல் பிறந்தார். அவர் நான்காம் வகுப்பு படித்துக்கொண்டிருக்கும் போதே காச நோயால் தந்தையை இழந்தார். தருணின் அன்னை பள்ளி ஆசிரியையாக உள்ளார். தருணின் தமக்கை சத்தியாவும் தமிழ்நாட்டு கைப்பந்தாட்ட அணியில் விளையாடுகின்றார்.

தருண் கர்நாடகாவின் மூடுபிதிரியில் உள்ள ஆல்வா கலைக் கல்லூரியில் இளங்கலைப் பட்டம் பெற்றவர். தடகள விளையாட்டுக்களுக்கு மாறுவதற்கு முன்னதாக பத்தாம் வகுப்பில் தமிழ்நாடு கோ-கோ அணியில் விளையாடியுள்ளார்.

விளையாட்டு
----------

தருண் 2016ஆம் ஆண்டு குவகாத்தியில் நடந்த தெற்காசிய விளையாட்டுப் போட்டிகளில் 400 மீட்டர் தடை ஓட்டப்போட்டியில் தங்கப் பதக்கம் பெற்றார்; இதனை 50.54 வினாடிகளில் கடந்தார்.

சூலை 2016இல் பெங்களூரில் நடந்த தகுதிப் போட்டிகளில் தருண் தேசிய 4 × 400 மீட்டர் தொடரோட்டப்போட்டியில் வென்ற அணியில் அங்கம் பெற்றிருந்தார். தருண், மொகமது அனாசு, குஞ்ஞு மொகமது மற்றும் ஆரோக்கிய ராசீவ் அடங்கிய நால்வரணி 3:00:91 நேரத்தில் கடந்து சாதனை புரிந்தது; இது இவர்களே துருக்கியில் நான்கு வாரங்களுக்கு முன்பாக எடுத்திருந்த 3:02.17 நேரத்தை விடக் குறைவானதாகும். இந்த செயல்திறனால் இந்த தொடரோட்ட அணி உலகத் தரவரிசையில் 13ஆம் இடத்தை எட்ட முடிந்தது. ஒலிம்பிக் போட்டி ஒன்றில் இந்திய ஆண்கள் தொடரோட்ட அணி பங்கு பெறுவது மூன்றாம் முறையாகும்; முன்னதாக 1964இலும் 2000இலும் பங்கேற்றுள்ளனர்.

மேற்சான்றுகள்
-------------

1. ↑  "Exporters' assn gives 1 lakh to Olympian". *The Times of India*. 23 July 2016.. பார்த்த நாள்: 4 August 2016.
2. 1 2  RSI, Prasad (14 July 2016). "From Tamil Nadu bylanes to Rio track". *The Times of India*.. பார்த்த நாள்: 4 August 2016.
3. ↑  "Ayyasamy Dharun Profile: 4x400m Relay". *The Indian Express*. 1 August 2016.. பார்த்த நாள்: 4 August 2016.
4. ↑  Kumar, R Vimal (23 July 2016). "Youth from Avinashi qualifies for Olympics". *The Hindu* (PressReader).. பார்த்த நாள்: 4 August 2016.
5. ↑  Swaminathan, Swaroop (12 July 2016). "Run that has changed quarter-miler Dharun’s world". *The New Indian Express*.. பார்த்த நாள்: 4 August 2016.
6. ↑  "South Asian Games: India Win 11 Out of 12 Medals in Athletics". *NDTV*. 11 February 2016. Archived from the original on 25 ஆகஸ்ட் 2016.. பார்த்த நாள்: 4 August 2016.
7. ↑  "India's 4x400m relay teams qualify for Rio Olympics". *Rediff*. 10 July 2016.. பார்த்த நாள்: 2 August 2016.

வெளி இணைப்புகள்
---------------

* IAAF profile
* Rio 2016 profile பரணிடப்பட்டது 2016-08-06 at the வந்தவழி இயந்திரம்
**தலைமன்னார்** (*Talaimannar*, சிங்களம்: තලෙයිමන්නාරම) என்பது இலங்கையின் வடமாகாணத்தில் மன்னார் மாவட்டத்தில் மன்னார்த் தீவின் வடமேற்குக் கரைப் பகுதியில் உள்ள குடியிருப்புப் பகுதியாகும்.

போக்குவரத்து
------------

1964 டிசம்பரில் இடம்பெற்ற தனுஷ்கோடி புயல் அழிவுகளுக்கு முன்னர் பாக்குநீரிணை ஊடாக இந்தியாவில் இருந்து தலைமன்னார் வரை பயணிகள் படகுச் சேவை இடம்பெற்று வந்தது. தலைமன்னார் தனுஷ்கோடியில் இருந்து கிழக்கே 18 மைல்கள் தொலைவில் அமைந்துள்ளது. இப்படகுச் சேவை இந்திய-இலங்கை புகையிரதத் துறையினரால் இராமேசுவரத்தில் தனுஷ்கோடிக்கும், தலைமன்னாருக்கும் இடையில் நடத்தப்பட்டு வந்தது. புயலின் அழிவுகள் காரணமாக இச்சேவை நிறுத்தப்பட்டது. இலங்கையின் தென்பகுதிகளை இணைக்கும் தொடருந்து சேவைகள் தலைமன்னாரில் இருந்து மதவாச்சி ஊடாக நடைபெற்று வந்தது. ஈழப்போரை அடுத்து இச்சேவைகள் இடைநிறுத்தப்பட்டது. 2009 மே மாதத்தில் ஈழப்போர் முடிவுக்கு வந்ததை அடுத்து இந்திய உதவித் திட்டத்தின் கீழ் 2014 ஆம் ஆண்டில் கொழும்பில் இருந்து மடு வரை சேவைகள் ஆரம்பிக்கப்பட்டன. 2015 மார்ச் 14 இல் இச்சேவை தலைமன்னார் வரை நீடிக்கப்பட்டது. தலைமன்னாரில் இருந்து மடு வரையிலான முதலாவது சேவையை இந்தியப் பிரதமர் நரேந்திர மோதி ஆரம்பித்து வைத்தார்.

மேலும் காண்க
------------

* சிறீமா - சாஸ்திரி ஒப்பந்தம்
* தனுஷ்கோடி புயல், 1964
* கச்சதீவு
* ஆதாம் பாலம்

மேற்கோள்கள்
-----------

1. ↑  "Lanka Business Online". *Sri Lanka gives northern rail rebuilding deal to India’s IRCON*. 2010-08-18. Archived from the original on 2011-10-04. .
2. ↑  "தலைமன்னார் - மடு ரயில் சேவை பாரத பிரதமரினால் ஆரம்பித்து வைப்பு". *தினகரன்*. 2015-3-14. . 
[*தொடர்பிழந்த இணைப்பு*]

வெளி இணைப்புகள்
---------------

* தலைமன்னார் அமைவிடம், விக்கிமேப்பியா
நவீன மூக்குக் கண்ணாடி
இல்லைகளில் 1805-ம் ஆண்டு பயன்படுத்தப்பட்ட மூக்குக் கண்ணாடி
**மூக்குக் கண்ணாடி** என்பது பார்வை குன்றியவர்கள் தெளிவாகப் பார்ப்பதற்காக பயன்படுத்தும் ஒரு கருவியாகும். சட்டம் ஒன்றில் இரண்டு கண்ணாடி வில்லைகள் பொருத்தப்பட்டு இவை உருவாக்கப்படுகின்றன. சட்டம் வில்லைகளைத் தாங்குவதோடு முகத்தில் அணியும் படியான வடிவமைப்பைக் கொண்டிருக்கும். இவற்றின் முன்பகுதி மேல் மூக்குப் பகுதியில் தாங்கப்படுவதன் காரணமாகவே இது மூக்குக் கண்ணாடி எனப் பெயர் பெற்றது. மூக்குக்கண்ணாடியில் குவிவு வில்லை, குழிவு வில்லை என இரண்டு வகையான வில்லைகள் பயன்படுத்தப்படுகின்றன. கண்பார்வை குறைந்தவர்கள் கண்களை மருத்துவர் ஒருவரிடம் பரிசோதித்து அவரது ஆலோசனைப்படி தங்களது தேவைக்கேற்றவயாறு மூக்குக்கண்ணாடிகளை பெற்றுக்கொள்ள வேண்டும். இப்பொழுது பலர் அழகுக்காகவும் மூக்குக்ப கண்ணாடியை பயன்படுத்துகின்றனர். அமரிக்கர்களில் கண்பார்வை குறைந்தவர்களின் எண்ணிக்கை 1970களில் இருந்து இரு மடங்காகியுள்ளது. அமெரிக்காவின் 3/4 பகுதி மக்கள் மூக்குக் கண்ணாடி அணிகின்றனர். 65-75 வரையான வயது எல்லையில் காணப்படும் மக்களில் 93% மூக்குகண்ணாடிகளை அணிகின்றனர்.

வகைகள்
------

மூக்குக் கண்ணாடிகள் பல்வேறு விதமான வகைகளில் வெளிவருகின்றன. அவை அதன் முக்கிய செயற்பாடுகளின் படி வகைப்படுத்தப்படுகின்றன. எனினும் இவை சூரியக்க கண்ணாடி, பாதுகாப்புக் கண்ணாடி போன்று கலவையாகவும் வெளிவருகின்றன.

மேற்கோள்கள்
-----------

1. ↑
2. ↑
பேராசிரியர் ஆர். இந்திரா
முனைவர் **இராமராவ் இந்திரா** (Ramarao Indira) (பிறப்பு 22 ஏப்ரல் 1952) கர்நாடகாவின் மைசூரில் வசிக்கும் ஓர் இந்திய சமூகவியலாளர் ஆவார். 42 ஆண்டுகளாக தனது பல்கலைக்கழக வாழ்க்கையில், சமூகவியல் துறையின் தலைவராகவும், சர்வதேச மையத்தின் இயக்குநராகவும், மைசூர் பல்கலைக்கழகத்தில் பெண்கள் ஆய்வு மையத்தின் கௌரவ இயக்குநராகவும் இருந்துள்ளார்.

வாழ்க்கை
--------

இந்திரா தனது பள்ளி மற்றும் கல்லூரிக் கல்வியை மைசூரில் பயின்றார். 1972 இல் சமூகவியல் துறையில் ஆசிரியராக மைசூர் பல்கலைக்கழகத்தில் சேர்ந்தார். மேலும் 2014 ஆம் ஆண்டில் தனது மேலதிக கல்வி வரை இந்தத் துறையில் தொடர்ந்து கற்பித்தல் மற்றும் ஆராய்ச்சியில் ஈடுபட்டார்.

பணிகள்
------

இவர் தனது மக்களை மையமாகக் கொண்ட ஆராய்ச்சித் திட்டங்கள் மூலம் ஒரு ஆராய்ச்சி கலாச்சாரத்தை உருவாக்கினார். மேலும் சமூகம் சம்பந்தப்பட்ட கருப்பொருள்கள் குறித்த ஆய்வுகளை மேற்கொள்ள தலைமுறை மாணவர்களுக்கு பயிற்சியளித்தார். வன மேலாண்மை, பெண்கள் கல்வி, உள்ளூர் சுயராஜ்ய நிறுவனங்களில் பெண்களின் திறன்களை வளர்ப்பது போன்றவற்றில் பாலின பிரச்சினைகள் குறித்த தனது படைப்புகளுக்கு இவர் நன்கு அறியப்பட்டவர். முன்னணி கன்னட செய்தித்தாள்களில் சமூக கருப்பொருள்களை எழுதி வரும் ஒரு கட்டுரையாளரான இவரது முக்கிய படைப்புகளில் ஆசிரியராக இந்திய சமூகவியலில் ஆய்வுகள், பாலினம் மற்றும் இந்தியாவில் சமூகம் *(இரண்டு தொகுதிகள்)* ஆகியவையும், பெண்கள் மற்றும் கலாச்சாரம் மற்றும் ஆராய்ச்சி முறைகள், பெண்ணியம் போன்ற கருப்பொருள்கள் குறித்த பல கன்னட புத்தகங்களும் அடங்கும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-04-28 அன்று மூலம் பரணிடப்பட்டது. 2021-04-02 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* France
* BnF data

 |
ஆண்கள் துண்டினைத் தலையில் கட்டிக்கொள்ளும் போது **தலைப்பாகை** எனப்படுகிறது. இது ஆண்கள் வயலில் இறங்கியோ அல்லது வேறு களத்திலோ வேலை செய்யும் போது தோளில் கிடக்கும் தலையில் சுற்றிக் கொள்வர். இது வேலையின் தீவிரத்தைக் காட்டும் குறியீடாகவும் அமையும். ‘வரிந்து கொண்டு பணியாற்றுதல்‘ என்ற சொல் வழக்கை இது ஞாபகப்படுத்தும். சில இனத்தவர்கள் (நாயக்கர்கள்) அடையாளமாக எப்போதும் தலையில் தலைப்பாகை அணிந்து கொள்வர். மேலாடை இல்லாமல் கூட இருப்பர்;ஆனால் தலைப்பாகை இல்லாமல் வெளியே வர மாட்டார்கள். சீக்கிய இனத்தவர்கள் எப்போதும் தலையில் தலைப்பாகை அணிந்திருப்பதைப் பார்க்க முடிகிறது. இதை அவர்கள் தங்களின் பண்பாட்டின் அடையாளமாகக் கருதுகின்றனர். தலைப்பாகையினை முண்டாசு கட்டுதல் என்ற வகையிலும் அடக்கலாம்.பாரதியாரைக் குறிப்பிடும் போது முண்டாசு கவிஞன் என்று குறிப்பிடும் வழக்கம் உண்டு. பொதுவாகப் பெரியவர்கள் முன்பு மரியாதை கருதி தலையில் துண்டினை அணியமாட்டார்கள். மேலும் தலையில் துண்டு கட்டுதலைப் பரிவட்டம் கட்டுதல் என்ற நோக்கிலும் ஆராயலாம். பரிவட்டம் கட்டுதல் ஒருவருக்கு கொடுக்கப்படும் மரியாதை அல்லது கௌரவத்தின் அடையாளமாகக் கருதப்படும். மன்னர் காலத்தில் மன்னருக்குத் தலையில் முடி(கிரீடம்) சூட்டுவர். கிரீடமே மன்னருக்குச் சிறப்பும் பெருமையும் தருவது.
**அரகண்டநல்லூர்க் குடைவரை** என்பது, விழுப்புரம் மாவட்டத்தின் திருக்கோயிலூர் வட்டத்தில் உள்ள அரகண்டநல்லூர் என்னும் ஊரில் அமைந்துள்ள ஒரு குடைவரைக் கோயில் ஆகும். இங்குள்ள பெரிய பாறை ஒன்றின் கீழ்ப்பகுதியில் இக்கோயில் குடையப்பட்டு உள்ளது. பல்லவ மன்னன் மகேந்திரவர்மன் காலத்தில் தொடங்கப்பட்ட இக்குடைவரைப் பணி முற்றுப்பெறாமல் இடையிலேயே கைவிடப்பட்டுள்ளது. கைவிடப்பட்டதற்கான காரணங்கள் அறியப்படவில்லை. இந்தக் குடைவரைக்கு முன்புறம் "ஆய்குளம்" என அழைக்கப்படும் குளம் ஒன்றும் காணப்படுகிறது.

இங்குள்ள மண்டபத்தில் இரண்டு வரிசைகளில் தூண்கள் அமைந்துள்ளன, ஒவ்வொரு வரிசையிலும் நான்கு பெரிய சதுர வடிவிலான முழுத்தூண்களும், பக்கச் சுவர்களை அண்டி வரிசைக்கு இரண்டு அரைத்தூண்களும் உள்ளன. தூண்களில் சதுரம், எண்கோணப்பட்டை போன்ற வழமையான கூறுகள் உருவாக்கப்படவில்லை. பின்புறச் சுவரில் உள்ள அடையாளங்களைக் கொண்டு ஐந்து கருவறைகளை அமைப்பதற்கான திட்டங்கள் இருந்ததையும், அதற்கான முயற்சிகள் மேற்கொள்ளப்பட்டதை அறிய முடிகிறது. இக்குடைவரையின் முகப்பும், மேற்பகுதியும், தரையும் முழுமையாகச் செப்பம் செய்யப்படாத நிலையிலேயே உள்ளன.

தற்போது இக்குடைவரையை அண்டிப் பிற்காலத்தில் அமைக்கப்பட்ட கோயில்கள் காணப்படுகின்றன.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 54, 55
2. ↑  இராசவேல், சு. சேஷாத்திரி, அ. கி. 2000. பக். 54
**உஸ்கல் கான்** அல்லது **வடக்கு யுவானின் கடைசிப் பேரரசர்** (北元末主)[1] என்பவர் மங்கோலியாவை அடிப்படையாகக்  கொண்டிருந்த வடக்கு யுவான் அரசமரபின் மங்கோலியப் பேரரசர் ஆவார். இவரது இயற்பெயர் **தோகுஸ் தெமுர்** (ஆட்சி. 1378-1388). தயன் கான் ஆட்சிக்கு வருவதற்கு முன்னர் மங்கோலியர்களின் கடைசி சக்தி வாய்ந்த கான் இவர்தான்.[2]

தோகுஸ் தெமுர் பிலிகுது கானின் தம்பியும், சீனாவின் கடைசி யுவான் பேரரசரான தோகோன் தெமுரின் மகனும் ஆவார். வடக்கு யுவனின் அரியணைக்கு வருவதற்கு முன்னர் இவர் இளவரசர் யி (益王) என்ற பட்டத்தைக் கொண்டிருந்தார்.[3] 1378இல் பிலிகுது கான் இறந்த பிறகு இவர் உஸ்கல் கான் என்ற பட்டத்துடன் அரியணைக்கு வந்தார். கடைசி அரசரின் இறுதிச் சடங்கின்போது அதில் கலந்து கொள்ள மிங் அரசானது ஒரு தூதுக்குழுவை அனுப்பியது. மேலும் 1378 ஆம் ஆண்டு நடந்த இங்சாங் யுத்தத்தின்போது தாங்கள் பிடித்து வைத்திருந்த மங்கோலிய இளவரசர் மைதர்பாலை விடுவித்தது.

உஸ்கல் கான் தோகுஸ் தெமுர் இங்சாங் மற்றும் கரகோரத்திற்கு அருகில் தனது படைகளை திரட்டினார்.[4] மஞ்சூரியாவில் இருந்த ஜலயிர் இன  நகசுவின் ஒத்துழைப்புடன் இவர் வடக்குப் பகுதியிலிருந்து மிங் அரசிற்கு அழுத்தத்தைத் தொடர்ந்து கொடுத்துக் கொண்டிருந்தார். இதற்குப்  பதிலாக 1380 ஆம் ஆண்டும் மிங் அரசானது மங்கோலியா மீது ஒரு பெரிய தாக்குதலை நடத்தியது. மங்கோலியர்களின் தலைநகரான கரகோரத்தைச் சூறையாடியது.

சூன் 1380 ஆம் ஆண்டு வடக்கு சீனாவில் இலியசான் தலைமையில் இருந்த மங்கோலியக் கோட்டைப் படையை மிங் இராணுவம் அடித்து நொறுக்கியது. அதே வருடம் உஸ்கல் கானின் தளபதிகளான ஒல்ஜே-புகா மற்றும் நயிர்-புகா ஆகியோர் லுலுன் நகரத்தின் மீது தாக்குதல் நடத்தினர். அதிகாரி லியு குவாங்கைக் கொன்றனர். அடுத்த வருடம் மிங் அரசானது மங்கோலியர்களுக்கு எதிராக ஒரு பெரிய இராணுவத்தை அனுப்பியது.

1387 ஆம் ஆண்டு மஞ்சூரியாவில் இருந்த நகசுவின் படைகளை ஒழிக்கக் கோங்வு பேரரசர் முடிவு செய்தார். சங்சுங் நகரத்திற்கு அருகில் நடந்த யுத்தத்தில் இரு பக்கத்திற்கும் கடுமையான சேதங்கள் ஏற்பட்டன. 1387 ஆம் ஆண்டு தோகுஸ் தெமுர் திடீரென இக்கட்டான சூழ்நிலையை எதிர்நோக்க வேண்டியிருந்தது. ஒரு கடுமையான பஞ்சம் காரணமாக நகசு மிங் அரசிடம் சரணடைந்தார். தற்போது மிங் அரசானது இங்சாங்கில் வாழ்ந்து கொண்டிருந்த உஸ்கல் கான் தோகுஸ் தெமுர் மீது தங்களது கவனத்தைத் திருப்பியது. 1388 ஆம் ஆண்டு புயிர் ஏரிக்கு அருகில் இவர் மிங் அரசமரபால் சோதனைத் தாக்குதலுக்கு உள்ளானார். கரகோரத்திற்குத் தப்பி ஓடும் வழியில் தூல் ஆற்றின் அருகில் திடீரென ஒயிரட்களுடன் இணைந்திருந்த அரிக் போகேயின் வாரிசான எசுதரால் தாக்கப்பட்டுத் தோற்கடிக்கப்பட்டார்.[5] எசுதரின் தளபதி அரசனையும், அவரது மகனையும் கொன்றார். மேற்கு நோக்கித் தப்பி ஓடி தனது தளபதி  மர்காசுடன் இணைவதற்கு உஸ்கல் கான் முடிவெடுத்திருந்தார். இவ்வாறாக மங்கோலியாவில் குப்லாயின் வழித்தோன்றல்களின் சக்தி குறைய ஆரம்பித்து ஒயிரட்களின் வளர்ச்சி ஆரம்பமானது.

உசாத்துணை
---------

1. ↑  郑天挺 [Zheng Tianting], 吴泽 [Wu Ze], 杨志玖 [Yang Zhijiu] (2007). 中國歷史大辞典: A-J [Comprehensive Dictionary of Chinese History: A-J] (in Chinese). 上海辞书出版社 [Shanghai Lexicographical Publishing House]. p. 589.
2. ↑  Ed.Denis Crispin Twitchett, John King Fairbank-The Cambridge history of China, Volume 2; Volume 8, p. 227.
3. ↑  王世貞. *《北虏始末志》*.
4. ↑  L. Jamsran-Mongol ulsyin tuuh, vol. III, p. 28.
5. ↑  Reuven Amitai-Preiss, Reuven Amitai, David Morgan-The Mongol empire and its legacy, p. 293.
**சுல்தான் கியாஸ் அல்-தின் மொஹம்மத் ஓஸ் பெக்** என்ற இயற்பெயரை உடைய **உஸ்பெக்** (1292–1341) என்பவர் தங்க நாடோடிக் கூட்டத்தின் நீண்ட காலம் ஆட்சி (1313–1341) செய்த கானாவார். இவரது ஆட்சியின் கீழ் அரசானது அதன் உச்சத்தை அடைந்தது. இவருக்குப் பிறகு இவரது மகன் டினி பெக் ஆட்சிக்கு வந்தார். இவரது தந்தை பெயர் தோக்கிரில்சா. இவர் மெங்கு-தைமூரின் பேரன் ஆவார். 1267-1280 ஆகிய காலகட்டத்தில் ஆட்சி செய்தார்.

அரியணை ஏறுதல் மற்றும் நாடோடிக் கூட்டம் இஸ்லாம் மதத்திற்கு மாறுதல்
-----------------------------------------------------------------

உஸ்பெக் கானின் ஆட்சியின்போது தங்க நாடோடிக் கூட்டத்தின் கொடி.
உஸ்பெக்கின் தந்தை தோக்கிரில்சா தொடே மோங்கேவை பதவியிலிருந்து தூக்கி எறிந்த செங்கிஸ் கான் வழித்தோன்றல் இளவரசர்களின் ஒருவராவார். பிறகு அவரும் தோக்தாவால் சிரச்சேதம் செய்யப்பட்டார். தோக்கிரில்சாவின் மனைவியை தனதாக்கிக் கொண்ட தோக்தா உஸ்பெக்கை தங்க நாடோடிக் கூட்டத்தின் தொலைதூர பகுதிக்கு நாடு கடத்தினார். அப்பகுதி குவாரசமியா அல்லது சிர்காசியர்களின் நாடாக இருக்கலாம் என்று கருதப்படுகிறது.

குறிப்புகள்
-----------

1. ↑  Sinor, 178.

உசாத்துணை
---------

* Atwood, Christopher P. *Encyclopedia of Mongolia and the Mongol Empire*. New York: Facts On File, 2004.
* Bor, Zhu̇gdėriĭn. *Mongol khiĭgėėd Evroaziĭn diplomat shastir*. Ulaanbaatar: [Olon Ulsyn Kharilt︠s︡aany Surguulʹ], 2001. (in மங்கோலிய மொழி)
* Morgan, David. *The Mongols*. Oxford: Blackwell, 1990.
* Sinor, Denis. *Inner Asia: History, Civilization, Languages; A Syllabus*. Bloomington: Indiana University, 1969.
**அசாமில் மனித உரிமை மீறல்கள்** (*Human rights abuses in Assam*) வடகிழக்கு இந்தியாவின் மற்ற பிற கிளர்ச்சிகளால் பாதிக்கப்பட்ட பகுதிகளில் நடந்த மனித உரிமை மீறல்களின் நிலைமையுடன் ஒப்பிடப்படுகிறது. 

இந்திய இராணுவம் அசாமில் உள்ள ஆயிரக்கணக்கான கிராமங்களில் பாரிய தேடுதல் நடவடிக்கைகளை நடத்தியது. இந்நிகழ்வின் போது போராளிகளின் அனுதாபங்களைப் பெற்ற பொதுமக்கள் மற்றும் இளைஞர்கள் உட்பட மக்களுக்கு எதிராக நடவடிக்கைகள் எடுக்கப்பட்டன. போராளிக் குழுக்களுக்கு ஆதரவாக அனுதாபம் கொண்ட அசாமிய கிராமவாசிகளின் கூற்றுப்படி, "சந்தேகத்திற்கிடமான தீவிரவாதிகளை அடையாளம் காண படையினரால் தாங்கள் அச்சுறுத்தப்பட்டதாகவும், துன்புறுத்தப்பட்டதாகவும், பாலியல் பலாத்காரம் செய்யப்பட்டதாகவும், தாக்கப்பட்டதாகவும், கொல்லப்பட்டதாகவும் கூறியுள்ளனர்.  அதிகாரிகளால் ஆதாரங்கள் வழங்கப்பட்டாலும், பாதுகாப்புப் படையினரால் தன்னிச்சையான கைதுகளும் கடத்தல்களும் அசாமில் பொதுவானவை என்று பழங்குடியினர் கூறுகின்றனர். சித்திரவதை மற்றும் மோதல்கள் காரணமாகக் காவலில் உள்ள மரணங்கள் உள்ளூர்வாசிகளின் குற்றச்சாட்டுகளின்படி நிகழ்ந்துள்ளன 

மனித உரிமை மீறல்கள் குறித்து பொய்யான செய்திகளை வெளியிட்டதற்காக ஊடகவியலாளர்கள் மற்றும் மனித உரிமை ஆர்வலர்கள் கைது செய்யப்பட்டுள்ளதாக மனித உரிமைகள் கண்காணிப்பகம் அறிக்கை குறிப்பிடுகிறது.  இந்தியாவினால் மனித உரிமை மீறல்கள் நடந்ததாகக் கூறப்படும் மாநிலங்களில் அசாம் தொடர்ந்து முன்னணியில் உள்ளது. இதன் விளைவாக பிரிவினைவாத மற்றும் சுதந்திர ஆதரவு இயக்கங்கள் அரசியல் சூழ்நிலையை தீவிரப்படுத்தியுள்ளன, மனித உரிமை மீறல்கள் பற்றிய பரவலான குற்றச்சாட்டுகள் இந்திய பாதுகாப்புப் படையினரால் செய்யப்பட்டன, குற்றச்சாட்டுகளுக்கு உறுதியான ஆதாரங்கள் எதுவும் இல்லை.  அமெரிக்காவிலுள்ள சுதந்திர மாளிகை அமைப்பு இந்தியா பற்றிய அவர்களின் 2013 ஆம் ஆண்டு அறிக்கையில், கிளர்ச்சிகளைச் சமாளிக்கும் கிராமப்புறங்களிலும் பிராந்தியங்களிலும் உள்ள பத்திரிகையாளர்கள் - அசாம் உட்பட - பாதிக்கப்படக்கூடியவர்கள் மற்றும் மோதல்களின் இரு தரப்பிலிருந்தும் அழுத்தத்தை எதிர்கொள்கின்றனர் என்று கூறப்பட்டுள்ளது. 

பிரிவினைவாதிகளால் குழந்தைகளை படைகள்ளில் சேர்ப்பது இயல்பாக நடந்தது. கிளர்ச்சி வீரர்களில் 9 முதல் 10 சதவீதம் பேர் பெண்கள் மட்டும் இருப்பதாக மதிப்பிடப்பட்டுள்ளது, 3000-4000 பேர் 12 வயதுக்குட்பட்ட குழந்தைகளாகவும் உள்ளனர். 

அசாமில் இருந்து உல்ஃபா உட்பட பிரிவினைவாத குழுக்கள் பூட்டானில் இருந்து வரும் அதிருப்தியாளர்களுடன் இணைந்துள்ளதும் நிறுவப்பட்டுள்ளது; இந்த தொடர்புகள் 2008 அக்டோபரில் அசாமில் நடந்த குண்டுவெடிப்பில் 84 பேரைக் கொன்றது.

மேலும் பார்க்கவும்
------------------

* இந்தியாவில் மனித உரிமைகள்

மேற்கோள்கள்
-----------

1. 1 2 3 4  Baruah, Sanjib (1999). *India Against Itself: Assam and the Politics of Nationality*. University of Pennsylvania Press. பக். 166. பன்னாட்டுத் தரப்புத்தக எண்:9780812234916.
2. ↑   *Human Rights Watch World Report 1992*. Human Rights Watch (Organization). 1992. பக். 409. பன்னாட்டுத் தரப்புத்தக எண்:9781564320537.
3. ↑  Freedom House, India Report பரணிடப்பட்டது 2019-09-04 at the வந்தவழி இயந்திரம், Freedom of the Press Report, 2013.
4. ↑  "India" (PDF). 11 October 2009 அன்று மூலம் (PDF) பரணிடப்பட்டது.
5. ↑  "India-Bhutan rebel link 'exposed'". .
மூகாம்பிகா 
**மூகம்பிகா** என்பது இந்து தெய்வம், ஆதி சக்தியை பிரதிநிதித்துவப்படும் தெய்வம் ஆகும். இவர் சக்தி அல்லது பார்வதி என்று அழைக்கப்படுகிறார். முழு பிரபஞ்சத்தையும் உருவாக்கியவர், பாதுகாப்பவர் மற்றும் அழிப்பவர் ஆதிசக்தி. அவள் பெரும்பாலும் மூன்று கண்கள் மற்றும் நான்கு கைகளால் ஒரு தெய்வீக வட்டு மற்றும் சங்குடன் சித்தரிக்கப்படுகிறாள்.இந்தியாவில் உள்ள கர்நாடகம், கேரளம் மற்றும் தமிழ்நாடு ஆகிய மாநிலங்களில் **அம்மா** அல்லது **தாய்** என்று பரவலாக அறியப்பட்டு வருகின்றன. இந்த தெய்வத்தின் மிகவும் பிரபலமான ஆலயம் கரையோர கர்நாடகாவின் உடுப்பி மாவட்டத்தில் கொல்லூர் கிராமத்தில் அமைந்துள்ளது

மேலும் காண்க
------------

* மூகாம்பிகா கோயில், கொல்லூர்
* முகம்பிகா வனவிலங்கு சரணாலயம்

குறிப்புகள்
-----------

1. ↑  "Devi Mookambika !!". *vedicgoddess.weebly.com*. Weebly. 31 July 2012. 2018-03-26 அன்று மூலதளத்திலிருந்து பரணிடப்பட்டது எடுக்கப்பட்டது. 2018-09-27 அன்று பார்க்கப்பட்டது.
2. ↑  "History about kollur Temple". *kollur.com*. kollur.com. 2018-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2018-09-27 அன்று பார்க்கப்பட்டது.
3. ↑  "॥ ಶ್ರೀ ಮೂಕಾಂಬಿಕಾ ಪ್ರಸನ್ನ॥". *kollurmookambika.org*. Kollur Mookambika. 31 July 2012. 2018-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2018-09-27 அன்று பார்க்கப்பட்டது.
**தாமல் தாமோதரப் பெருமாள் திருக்கோயில்** காஞ்சிபுரம் மாவட்டத்தில் திருப்புட்குழி திருத்தலத்திற்கு அருகில் அமைந்துள்ள வைணவத் திருத்தலம்

தாமோதரப்பெருமாள்
----------------

யசோதையால் வயிற்றில் கயிற்றால் கட்டப்பட்டவன் என்ற பொருளில் தாமோதரன் என்ற பெயர் கண்ணனுக்கு ஏற்பட்டது. மகரிஷிகளின் வேண்டுகோளுக்கிணங்க தாமல் திருத்தலத்தில் தாமோதரனாகக் காட்சி தருகின்றார். பழைமைக்குச் சான்றாக தாமல் பெருமானின் திருவயிற்றில் கயிறு பதிந்த தழும்பு கொண்ட அரிய அமைப்பாக உள்ளது.

தாமல் பெயர்க்காரணம்
-------------------

மத்வ சம்பிரதாயத்தினரால் நிர்வகிக்கப்பட்டு, பின்னர் வைணவ சம்பிரதாயத்தினருக்கு மத்வ சம்பிரதாயத்தினரால் அளிக்கப்பட்ட திருக்கோயில் என்பதால் ’தான மல்லபுரம்’ என்ற பெயர் ஏற்பட்டு பின்னர் மருவி ’தாமல்’ என்றானது என தலவரலாறு கூறுகின்றது. 

300 ஆண்டுகளுக்கு முன்னர் மத்வ சம்பிரதாயத்தினர் இத்திருக்கோயிலைக் காத்து நிர்வகித்து வந்ததன் பொருட்டு, இன்னமும் தாமல் பெருமாளுக்கு கோபி சந்தனம் இடும் முறையே வழக்கமாக உள்ளது.

மூன்று திருத்தலங்கள்
--------------------

ஒரே நாளில், தாமல் தாமோதரப் பெருமாள், திருப்புட்குழி விஜயராகவப் பெருமாள், திருப்பாற்கடல் ரங்கநாதன் ஆகிய மூன்று திருத்தலப் பெருமாள்களையும் தரிசிப்பது மிகவும் சிறப்பானதாகக் கூறப்படுகின்றது. இம்மூன்று திருத்தலங்களும் ஒரே நேர்கோட்டில் அமைந்துள்ளன.

அமைவிடமும் பேருந்து வசதியும்
----------------------------

சென்னை-வேலூர் சாலையில் பாலுசெட்டிசத்திரம் (திருப்புட்குழி) சென்றால், திருப்புட்குழியிலிருந்து தாமல் செல்ல பேருந்து வசதி உள்ளது.

மேற்கோள்கள்
-----------

1. 1 2 3 4 5 6 7  குமுதம் ஜோதிடம்; 2.08.2013;தாமதமின்றிக் கொடுப்பான் தாமல் தாமோதரப் பெருமான்; பக்கம் 1-3

வெளியிணைப்புகள்
---------------

* 
* வாத்சல்யம் வழங்கும் தாமோதரப் பெருமாள், இந்து தமிழ்
**அசாமின் இசையானது** (*Music of Assam*) அசாமின் நாட்டுப்புற மற்றும் நவீன இசையின் பல்வேறு வகைகளைக் கொண்டுள்ளது, அசாம் வரலாறு அசாமிய கலாச்சாரம் மற்றும் அதன் பழங்கால மரபுகளிலிருந்து அதன் கலை அடிப்படையை வரைகிறது. சமீப காலங்களில், எண்பதுகளின் பிற்பகுதியில் இருந்து, பிரபலமான கலைஞர்கள் உள்ளூர் மக்களின் தேவைக்கேற்ப இசையை நவீனப்படுத்தியுள்ளனர்.

அசாமின் பூர்வீக இன இசையின் ஒரு அடிப்படைப் பண்பு, கிழக்கு ஆசிய இசையைப் போன்றே அதன் இறங்கு அளவுகோலாகும். இது இந்தியாவின் மற்ற பகுதிகளிலிருந்து முறை சார்ந்த அல்லது நாட்டுப்புற இசை ( இராகம் சார்ந்த ) வடிவங்களில் இருந்து வேறுபடுகிறது.

இராகங்கள் ஒரு பிரமிட்டில் கட்டமைக்கப்பட்டுள்ளன. சீனா, மங்கோலியா போன்ற ஆசியாவின் பிற பாரம்பரிய இசையைப் போலவே எப்போதும் பென்டாடோனிக் அளவில் இருக்கும் மற்றும் ஏழு அளவிலான இந்திய இசையிலிருந்து வேறுபட்டது. ( *மீன்ட்* அடிப்படையிலான இந்தியாவின் பிற இசைக்கு மாறாக),  பிஹு பாடல்கள், (தென்-கிழக்கு ஆசியா மற்றும் கிழக்கு ஆசியாவில் பொதுவானவை) மற்ற வடிவங்களின் தளர்வான இசை தவிர.

சோணித்பூரின் இளவரசி உஷா மற்றும் அவரது கூட்டாளியான சித்ரலேகா ஆகியோரின் புராணக்கதையும் அசாமிய பெண்களின் இசை நிபுணத்துவத்தைப் பற்றி நமக்கு விளக்குகிறது. இருப்பினும், அறிவாளிகள் பாரம்பரிய அசாமிய இசையை போர்கீதம் மற்றும் ஓஜாபாலி என இரண்டு பகுதிகளாகப் பிரித்துள்ளனர். போர்கீத இசையமைப்பாளர்கள் சங்கர்தேவ் மற்றும் அவரது சீடர் மாதவ்தேவ் ஆகியோர் அசாமிய இசையில் பல்துறைத்திறனைச் சேர்த்தனர்.

இசை வகைகள்
----------

### பக்தி

* விவேக்
* திகானம்
* அரிநாமம்

### பழங்குடி பாரம்பரிய மக்கள்

* பிஹு
* பாவையா

### பிரபலமானது

* கோல்பரிய லோகோகீத்
* காம்ரூபி லோக்கீத்
* ஓஜாபாலி
* தோகாரி கீத்

இசைக் கருவிகள்
--------------

* *பாஹி*
* *சிஃபுங்*
* *பிஹு அல்லது உஜா துல்*
* *துகாரி*
* *தொட்டாரா*
* *கோகோனா*
* *கோல்*
* *நகரா*
* *பெபா*
* *தாளம்*
* *ஜூதுளி*
* *டோபா*
* *ஜிங்கா*
* *போர் தால்*
* *பின்*
* *பாட்*
* *டோகா*
* *காம்*
* *காம்*
* *முரி*
* *பதி துல்*
* *ஜோய் துல்*
* *போர் துல்*
* *தீப துல்*
* *கக்லியா*
* *தோகா*
* *ஜிங்கா*
* *போர்ட்டால்*
* *உலுக்சி*
* *உடுலி* போன்றவை பிற உள்நாட்டு இசைக்கருவிகள்

அசாமிய இசைக்கு ஆரம்பகால பங்களிப்பாளர்கள்
----------------------------------------

* அம்பிகாகிரி ராய்ச்சௌத்ரி
* அனிமா சவுத்ரி
* பிஷ்ணுபிரசாத் ரபா
* பூபேன் அசாரிகா
* திபாலி பர்தாகூர்
* ஜெயந்த ஹசாரிகா
* ஜோதி பிரசாத் அகர்வாலா
* காகன் மஹந்தா
* மாதவதேவா
* பார்வதி பிரசாத் பருவா
* பிரதிமா பரூவா பாண்டே
* ராமேஷ்வர் பதக்
* சங்கர்தேவ்
* மொகை ஓஜா
* தருலோட போரி மிலி

### மற்ற குறிப்பிடத்தக்க இசையமைப்பாளர்கள், இசைக்கலைஞர்கள் மற்றும் பாடகர்கள்

* அங்கராக் மகந்தா
* அனுராக் சைகியா
* ஆக்சல் அசாரிகா
* பியூட்டி சர்மா பருவா
* துருபஜோதி புகன்
* தீபக் சர்மா
* ஜிம் அங்கன் டேகா
* ஜிதுல் சோனோவால்
* ஜோய் பருவா
* கல்பனா படோவரி
* மயூக் அசாரிகா
* நிர்மசுவர் பதக்
* உருத்ரா பருவா
* தராலி சர்மா
* ஜூபீன் கர்க்

சான்றுகள்
---------

1. ↑  "ITC Sangeet Research Academy". *www.itcsra.org*. 2019-10-15 அன்று பார்க்கப்பட்டது.

* Phukan, Mitra (2003) *Musical Identity and being an Assamese*, October 2003.
* Assam Portal